Galaţi

Galaţi on kaupunki Itä-Romaniassa Tonavan varrella.

Ymmärrä
Samannimisen maakunnan pääkapunki Galaţi on väkiluvuilla mitattuna Romanian kolmanneksi suurin kaupunki (yli 320 000 asukasta). Alueella oli asutusta jo vuonna 500 eaa, mutta ensimmäiset kirjalliset maininnat kaupungista ovat vuodelta 1134.

Galaţi on Romanian tärkein sisämaassa sijaitseva satamakaupunki. Siellä sijaitsee myös Romanian vanhin telakka. Alue on myös tärkeä Romanian teollisuudelle ja siellä sijaitsevat maan suurimmat metalliteollisuuden tehtaat.

Tule
Galaţiin pääsee helpoiten junalla. Esimerkiksi Bukarestista ja Constanţasta on suora junayhteys kaupunkiin.

Galaţissa on myös lentokenttä, mutta se on avoinna vain tilauslennoille.

Liiku
Julkinen liikenne koostuu lähinnä vanhoista busseista. Lisäksi kaupungissa on jonkin verran maxitaxeja, jotka tarjoavat helpoimman ja halvimman tavan päästä paikasta paikkaan. Toisin kuin muualla Romaniassa, maxitaxit ovat Galaţissa turvallisenoloisia ja niiden kuljettajatkin noudattavat liikennesääntöjä keskivertoromanialaista tarkemmin.

Näe

 * Vuonna 1647 Vasile Lupun rakennuttama linnoitettu kirkko. Tonavan rannalla sijaitseva kirkko on toiminut vuosien saatossa moneen otteeseen kaupungin asukkaiden turvapaikkana idästä ja Tonavaa pitkin tulleita hyökkääjiä vastaan.


 * Kaupungin laidalla, lähellä junarataa sijaitsevat Daakian ajoilta peräisin olevat rauniot. Rauniot ovat peräisin Piroboridavasta, joka oli yksi Daakian tärkeimmistä poliittisista, taloudellisista ja kulttuurikeskuksista.

Tee

 * Risteily Tonavalla
 * Kävely rantabulevardilla

Syö

 * Kehuttu kalaravintola, josta on hyvä näköala Tonavalle.

Jatka matkaa
Braşov